
	Tilsyn med Lundby Dambrug 

	Dato for administrativt tilsyn
	04-08-2026
	
	

	Navn, adresse, tlf
	Kildevej 4, 9240 Nibe

	Registrerings nr.
	CVR
	15674490
	P-nr.
	1000958630
	CHR
	103606

	Listebetegnelse
	I201 Ferskvandsdambrug

	Miljøgodkendelse
	17.02.2010, vilkårsændret 13.07.2011
	Vandindvinding
	29.08.2005
(grundvand)

	Baggrund og omfang
	Baggrunden for tilsynet er, at Aalborg Kommune fører tilsyn med dambrug, jævnfør bekendtgørelse nr. 1567 af 7. december 2016 om ferskvandsdambrug.
Tilsynet er et administrativt tilsyn og omhandler dambrugets årsindberetning og
egenkontrol for det foregående år, samt resultater af undersøgelse af vandløbskvaliteten i Lundby bæk vurderet ud fra faunaen foråret 2026. Det administrative tilsyn er en del af det samlede tilsyn Aalborg Kommune fører med dambrug.

Miljøbeskyttelsesloven har bl.a. til formål at værne om natur og miljø, så samfundsudviklingen kan ske på et bæredygtigt grundlag i respekt for menneskers livsvilkår og for bevarelse af dyre- og plantelivet.

	Egenkontrol
	Dambruget har udtaget 6 egenkontrolprøver i 2025.  Udlederkravet til forfor er ikke overholdt. Det skyldes et markant højere niveau i udelukkende en vandprøve, de øvrige prøver havde et negativt netto fosforindhold, forholdet håndhæves. 
De øvrige udlederkrav jf. miljøgodkendelsen er overholdt.  
Figurer med udledning i forhold til krav er vedlagt som bilag.   
Dambrugets forbrug af medicin og hjælpestoffer vurderes at være i overensstemmelse med miljøgodkendelsens vilkår.


	Håndhævelser 

	Aalborg Kommune indskærper hermed, i henhold til § 69 stk. 1 i miljøbeskyttelsesloven, at miljøgodkendelsens vilkår omkring udledning af spildevand, fremover skal overholdes, herunder: 
Vilkår 30 i miljøgodkendelse af 17.10.2010, vilkårs ændret af 13.11.2011, der fastsætter krav til koncentrationen af fosfor i udløbsvandet.


	Vandløbsundersøgelse
	Aalborg Kommune har undersøgt vandkvaliteten i Lundby bæk nedstrøms Lundby Dambrug den 17. marts 2026. Vandløbsstrækningen nedstrøms Lundby Dambrug bliver vurderet til moderat økologisk tilstand (DVFI = 4). Dette skyldes primært de fysiske forhold, som afspejler et vandløb med blød bund og jævne strømforhold. Det virker ikke til, at der skulle være en større organisk berigelse fra Lundby dambrug ud fra data, som har haft en konstant DVFI på 4 over en lang årrække.

